stanford-oval/wikipedia huggingface dataset:
Kansankirjasto
Historia > Kansankirjastojen rahoitus

Kirjastojen rahoitus tuli sekalaisista lähteistä. Julkisista varoista annetut avustukset olivat aluksi vähäisiä ja yleensä tilapäisiä. 1800-luvun jälkipuoliskolla monet kunnat tukivat kirjastoja koira- tai viinaveroista saaduilla rahoilla tai lainajyvästön varoilla. Vuonna 1903 vain kymmenen prosenttia kunnista avusti kirjastojaan säännöllisesti.
Suurin osa kansankirjastoista perustettiin yksityisten lahjoitusten avulla. Joko kirjaston perustaja tai useammat säätyläiset yhdessä lahjoittivat kirjoja. Yliopistojen osakunnat perustivat kirjastoja lähettämällä kirjakokoelmia pitäjiin. Keräysten tai arpajaisten järjestäminen oli yleistä. Esimerkiksi Forssan tehtaan kirjaston perustamiseen vuonna 1866 lahjoitti rahaa 17 herrashenkilöä ja 330 työntekijää. Tehtaan kirjastolla oli myös vuosittainen käyttömaksu (neljä tai kaksi markkaa) ja tehdas lahjoitti vuosittain 60 markkaa kirjastolle.
Jos kirjaston perustamisen jälkeen ei huolehdittu rahoituksesta ja kokoelman kartuttamisesta, hiipui kirjaston toiminta vuodessa tai kahdessa kun lainaajat olivat lukeneet kaikki kirjat. Parhaat tulokset saatiin, kun kirjasto oli perustettu talosta taloon kiertäneellä varojen keruulla, jolloin ihmiset tunsivat sen omakseen. Lainausmaksuista kertyi rahaa, mutta niin vähän, ettei se riittänyt kirjojen ostamiseen. Maksuista pyrittiin eroon ja köyhimmät oli yleensä vapautettu niistä. Myös seurakunnat rahoittivat kirjastoja erilaisilla seurakuntalaisilta kerättävillä maksuilla ja kinkereillä kerätyillä lahjoituksilla.
Aiheesta muualla

Ratasvuori Irma, 2000. ”Kirjasto on kiireimmiten kuntaan laitettava”: kirjastojen kehitys Keski-Suomessa 1860-luvulta 1920-luvulle. Pro gradu -tutkielma, Jyväskylän yliopisto. URL: http://urn.fi/URN:NBN:fi:jyu-2000850552
Kansalaistoimijoiden kirjastot : Tapaustutkimus Pormestarinluodon ja Väinölän kirjatuvista, Kankaan Kamarikirjastosta ja Pispalan kirjastotalosta Riikka Säärelä,  Oulun seudun ammattikorkeakoulu 2011.
Lisää luettavaa aiheesta Kansankirjastolaki on Wikiaineistossa  Laki oli voimassa 1929–1962.
Göyçay

| Göyçay |
| --- | --- |
 Akrobaatti Göyçayn granaattiomenafestivaalilla.
 Göyçay
 Koordinaatit: 40°39′11″N, 47°44′26″E 
Valtio:   Azerbaidžan
Piiri:  Göyçay
Kaupungiksi:  1916
Väkiluku (2019):  37 100
Infobox OKVirheellinen NIMI-arvo: 
Göyçay (ven. Геокчай, Geoktšai) on kaupunki Azerbaidžanissa. Se sijaitsee Göyçayjoen rannalla 226 kilometriä Bakusta länteen. Kaupunki on Göyçayn piirin keskus. Sen kautta kulkee Bakusta Georgian rajalle johtava M1-valtatie. Tammikuussa 2019 kaupungissa asui noin 37 100 asukasta.
Paikkakunta on syntynyt 1830-luvulla. 1850-luvulla sinne muutti osa maanjäristyksessä tuhoutuneen Şamaxın väestöstä. Vuonna 1867 Bakun lääniin kuulunut Göyçayn kihlakunta virallisesti perustettiin. Vuonna 1916 sen keskuksesta muodostui kaupunki.
Kaupungissa on rikas elintarvike- ja rakennustarviketeollisuus. Nähtävyyksiin kuuluvat muun muassa vuonna 1903 rakennettu moskeija ja maanalainen sauna.
Ystävyyskaupungit

Göyçayn ystävyyskaupungit ovat:
Lida, Valko-Venäjä
Valmontone, Italia
Aiheesta muualla

Göyçayn piirin sivusto (Arkistoitu – Internet Archive) (azeriksi), (englanniksi), (venäjäksi)
Haisyn

Haisynin vaakuna.
Haisyn (ukr. Га́йсин; ven. Га́йсин, Gaisin) on Ukrainassa Vinnytsjan alueella sijaitseva, Haisynin piirin keskuksena toimiva kaupunki.  Kaupungissa oli 25 855 asukasta vuonna 2013, koko piirissä asukkaita oli 58 556.
Aiheesta muualla

Kuvia tai muita tiedostoja aiheesta Haisyn Wikimedia Commonsissa
Haisusieni

| Haisusieni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Phallales
Heimo::  Phallaceae
Suku::  Haisusienet Phallus
Laji::  impudicus
Kaksiosainen nimi
 Phallus impudicus  L. 
Katso myös
   Haisusieni Wikispeciesissä   Haisusieni Commonsissa 
Infobox OKNimi-testi OK: 
Haisusieni (Phallus impudicus) on laajalle levinnyt sienilaji. Suomessa se on harvinainen ja sitä esiintyy vain maan lounaisosissa merenrantojen rehevissä leppälehdoissa ja nurmikoilla. Pohjoisimmat esiintymät tunnetaan Porin seudulta. Ahvenanmaalla sitä tavataan jo melko yleisesti. Raadonhajullaan sieni houkuttelee kärpäsiä, jotka levittävät sen itiöitä. Haisusientä tavataan heinäkuusta marraskuuhun.
Aluksi sienen itiöemä on vaalea, munanmuotoinen ja miltei hajuton. Se kuitenkin kasvaa nopeasti, jopa yhdessä yössä yli kymmenen senttimetriä korkeaksi ontoksi lieriöksi, jonka päässä on limainen kellomainen itiömalto. Haisusientä ei pidetä ruokasieneksi kelvollisena. Sieni on tunnettu aiemmin nimillä pökkösieni ja pirunmuna, mutta pökkösienet (Mutinus) tarkoittaa nykyään eri sukua.
Galleria

Kärpäset ovat kalunneet tämän sienen itiöt pois.
HAC

HAC voi tarkoittaa muun muassa seuraavia asioita:
Helsinki Athletics Cheerleaders
HAC, keinotekoinen ihmisen kromosomi (engl. Human Artificial Chromosome)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HAC”, voi hakea sivunnimihaulla, laajalla sivunnimihaulla tai tekstihaulla.
Kolmiulotteinen shakki

Lionel Kieseritzkyn kehittämä varhainen kuutio shakkilauta vuodelta 1851
Kolmiulotteinen shakki on muunnos shakista, jossa peliä pelataan useilla shakkilaudoilla, jotka ovat eri tasoissa, jolloin pelinappulaa liikutetaan kolmessa ulottuvuudessa. Pelin kolmiulotteinen versio on ollut olemassa jo 1800-luvulla. Yksi vanhimmista versioista on  Raumschach ("avaruusshakki"), jonka keksi Ferdinand Maack vuonna 1907. Tätä versiota pidetään klassisena kolmiulotteisen shakin varianttina.lähde tarkemmin? Maack perusti Raumschach-kerhon Hampuriin vuonna 1919, ja se pysyi aktiivisena toiseen maailmansotaan saakka.
Raumschach

Keksijä halusi, että shakki olisi kuin nykyaikaista sodankäyntiä, jossa hyökkäys pitäisi olla mahdollinen paitsi kaksiulotteisessa tasossa, mutta myös ylhäältä (ilmasta) ja alapuolelta (veden alta). Maackin alkuperäinen shakkilaudan muotoilu oli 8 x 8 x 8 kokoinen, mutta kokeiluiden jälkeen hän päätyi pienempään ​​5 × 5 × 5 kokoon. Muita eroja tavalliseen shakkiin on lisätä kaksi sotilasta pelaaja kohden ja erityinen pelinappula (kaksi pelaajaa kohden) nimeltä yksisarvinen.
Raumschach > Pelilauta

Raumschach-lautaa voidaan ajatella kuutiona, joka on viipaloitu viiteen yhtä suureen alueeseen jokaisella pelilaudan kolmella tasolla. Tämä jako mahdollistaa 5 × 5 × 5 = 125-kuutioisen pelialueen. Kuutiot (yleensä esitetty neliöinä ja niitä kutsutaan soluiksi) vuorottelevat väreissä kaikissa kolmessa ulottuvuudessa.
Aiheesta muualla

"Three Dimensional" (index) The Chess Variant Pages
Raumschach-pelilauta
Go West

| Go West |
| --- | --- |
 Richard Drummie ja Peter Cox San Franciscossa, Kaliforniassa lokakuussa 1985.
Tiedot
Toiminnassa:  1982–
Tyylilaji:  dancepop, blue-eyed soul
Kotipaikka:  Lontoo, Englanti, Yhdistynyt kuningaskunta
Laulukieli:  englanti
Jäsenet:  Peter Cox Richard Drummie
Levy-yhtiö:  Chrysalis Records EMI
Aiheesta muualla
Kotisivut
Infobox OKNimi-testi OK: 
Go West on englantilainen popmusiikkia tuottava duo. Sen perustivat laulaja Peter Cox (s. 17. marraskuuta 1955 Kingston, Surrey, Englanti) ja kitaristi sekä taustalaulaja Richard Drummie (s. 20. maaliskuuta 1959 Twickenham, Middlesex, Englanti) vuonna 1982. Duo sai suurinta suosiotaan 1980-luvun puolivälissä ja 1990-luvun alussa ja heidät tunnetaan kansainvälisesti top-10-listoille päässeistä hiteistään kuten ”We Close Our Eyes”, ”Call Me” ja ”King of Wishful Thinking”. He voittivat vuoden 1986 Brit Awards -palkinnon kategoriassa Best British Newcomer.
Diskografia > Albumit

Go West (1985)
Bangs & Crashes (1986)
Dancing on the Couch (1987)
Indian Summer (1992)
futurenow (2008)
3D Part 1 (2010)
3D Part 2 (2011)
3D Part 3 (2013)
Aiheesta muualla

Kuvia tai muita tiedostoja aiheesta Go West Wikimedia Commonsissa
Go Westin viralliset kotisivut (englanniksi)
Good Faith

| Good Faith Madeon |
| --- | --- | --- |

Studioalbumin tiedot
 Äänitetty : 2016–2019
 Julkaistu: 15. marraskuuta 2019
 Tuottaja(t): Hugo Pierre Leclercq
 Kesto: 35.07
 Levy-yhtiö: Sony Music Entertainment
 Levymerkki: Columbia Records
muut studioalbumit
| Adventure 2015 | Good Faith 2019 |   |
Singlet albumilta Good Faith
 ”All My Friends” Julkaistu: 31. toukokuuta 2019  ”Dream Dream Dream” Julkaistu: 10. heinäkuuta 2019  ”Be Fine” Julkaistu: 16. lokakuuta 2019
Good Faith ranskalaisen elekronisen musiikin tuottaja Madeonin toinen studioalbumi, joka julkaistiin 15. marraskuuta 2019.
Kappaleet

Dream Dream Dream – 3.54
All My Friends – 3.24
Be Fine – 3.28
Nirvana – 2.32
Mania – 2.32
Miracle – 4.10
No Fear No More – 3.15
Hold Me Just Because – 3.06
Heavy with Hoping – 4.01
Borealis – 4.45
Good Day Sunshine

| ”Good Day Sunshine” The Beatles |
| --- | --- | --- |

Kappaleen partituurin kansikuva
Kappaleen tiedot
 Albumilta: Revolver
 Äänitetty : 8. kesäkuuta 1966
 Julkaistu: 5. elokuuta 1966
 Tekijä(t): Lennon–McCartney
 Tuottaja(t): George Martin
 Tyylilaji: rock
 Kesto: 02.09
 Levy-yhtiö: Parlophone
Good Day Sunshine on brittiläisen rockyhtyeen The Beatlesin kappale, joka julkaistiin yhtyeen vuoden 1966 albumilla Revolver. Sen teki suurimmaksi osaksi Paul McCartney. Kappale nauhoitettiin 8. kesäkuuta 1966.
McCartney teki kappaleen aurinkoisena päivänä John Lennonin kotona. Kappale sai inspiraatiota The Lovin’ Spoonfulin iloisesta hittikappaleesta ”Do You Believe in Magic?”.
Kappale nauhoitettiin kahden päivän aikana: ensimmäisenä päivänä nauhoitettiin kappaleen bassokitara- piano- ja rumpukohdat, jonka jälkeen laulukohdat (Paul, George ja John) dubattiin soittimien päälle. Toisena päivänä Ringo lisäsi lisää rumpuja, tuottaja George Martin lisäsi pianosoolon magnetofoniin jotta se kuulostaisi nopeutetulta sekä lisää sointuja ja taputuksia lisättiin.
Kappaleesta on tehnyt coverversioita muun muassa Claudine Longet, jonka versio pääsi Billboardin musiikkilistalle sekä skotlantilainen laulaja Lulu vuoden 1970 albumillaan Melody Fair. Myös McCartney itse teki kappaleesta coverversion ja nauhoitti sen uudelleen vuoden 1984 elokuvalleen Give My Regards to Broad Street.
Kokoonpano

Lähde:
Paul McCartney – bassokitara, päälaulu, piano, taputus
John Lennon – kitara, taustalaulu, taputus
George Harrison – taustalaulu, taputus
Ringo Starr – rummut, tamburiini, taputus
George Martin – pianosoolo
Good Doctor

| Good Doctor> 굿 닥터 |
| --- | --- |
Tyyli:  draama
Kestoaika:  60 min
Pääosissa:   Joo Won  Moon Chae-won  Joo Sang-wook  Kim Min-seo 
Alkuperämaa:   Korean tasavalta
Alkuperäiskieli:  korea
Verkko:   KBS2
Esitetty:  5. elokuuta 2013 – 8. lokakuuta 2013
Jaksoja:  20
Tuotanto
Tuotantoyhtiö(t):  Logos Film
Aiheesta muualla
Virallinen sivusto
IMDb
Good Doctor (hangul: 굿 닥터; uudistettu latinisaatio: Gut Dakteo) on televisioyhtiö KBS2:n esittämä eteläkorealainen draamasarja. Sen päärooleissa ovat Joo Won, Moon Chae-won, Joo Sang-wook ja Kim Min-seo.
Aiheesta muualla

Viralliset kotisivut
Guarneri

Guarneri-suvun sukupuuta
Guarneri on italialainen viulunrakentajasuku, joka toimi Cremonassa 1600- ja 1700-luvuilla. Suvun soittimien maine hipoo Amatin ja Stradivarin soittimien tasoa.
Andrea Guarneri (n. 1626 – 7. joulukuuta 1698) sai oppinsa Nicolo Amatin viuluverstaalla. Hänen soittimensa noudattavatkin Amatin rakennetta. Andrea Guarneri teki erityisesti hienoja alttoviuluja, joista yksi oli William Primrosen soitin.
Andrean poika Pietro Giovanni Guarneri (18. helmikuuta 1655 – 26. maaliskuuta 1720) tunnetaan myös nimellä Pietro da Mantova erotuksena samannimisestä serkustaan. Hän sai oppinsa isänsä verstaalla, mutta toimi itse Mantovassa muusikkona ja viulunrakentajana. Hänen soittimiaan pidetään isän instrumentteja etevämpinä, mutta ne ovat sangen harvinaisia. Joseph Szigetillä oli Andrean tekemä soitin.
Andrean nuorempi poika,  Giuseppe Giovanni Battista Guarneri (25. marraskuuta 1666 – 1739 tai 1740), jatkoi isänsä verstaan toimintaa Cremonassa. Häntä pidetään yhtenä viulunrakentamisen suurista nimistä, vaikka hän elinaikanaan jäikin Stradivarin varjoon. Kaksi Giuseppen poikaa jatkoi suvun perinteitä.
Heistä vanhempi Pietro Guarneri (Pietro da Venezia) (14. huhtikuuta 1695 – 7. huhtikuuta 1762), toimi soitinrakentajana Venetsiassa ja omaksui sikäläisiä työmenetelmiä. Hänen harvinaisia soittimiaan pidetään suuressa arvossa.
Bartolomeo Giuseppe  Guarneri (del Gesù) (21. elokuuta 1698 – 17. lokakuuta 1744) sai liikanimensä siitä että hän merkitsi kaikki soittimensa kirjaimilla I.H.S. (iota-eta-sigma) ja ristisymbolilla. Hän kehitti oman persoonallisen tyylinsä joka poikkeaa muista suvun soittimista. Guarneri del Gesù -soittimia pidetään Stradivarin vertaisina, ja jotkut asettavat ne niiden edellekin. Virtuoosi Niccolò Paganinin mielisoitin Cannone Guarnerius oli Guarneri del Gesù vuodelta 1743. Yehudi Menuhin soitti "Lord Wilton" Guarneri del Gesù -viulua vuodelta 1742. Muihin del Gesù -viulujen soittajiin lukeutuvat myös Corey Cerovsek, Arthur Grumiaux, Jascha Heifetz, Leonid Kogan, Isaac Stern ja Henryk Szeryng. Myös Bartolomeo Giuseppe Guarnerin vaimo Katarina Guarneri (o.s. Rota) rakensi viuluja.
Hans Rudi Erdt

Hans Rudi Erdt: Opelin mainosjuliste. Litografia vuodelta 1911.
Hans Rudi Erdt (31. maaliskuuta 1883 – 24. toukokuuta 1918) oli saksalainen graafikko. Hän opiskeli Münchenin taideteollisessa oppilaitoksessa ja muutti Berliiniin vuonna 1905, missä hänestä tuli mainosgraafikko. Erdt sai töihinsä vaikutteita Ludwig Hohlweinilta ja Lucian Bernhardilta. Ensimmäisen maailmansodan aikana Erdt suunnitteli julisteita Saksan valtiolle.
Konsu järv

| Konsu järv |
| --- | --- |

Valtiot:  Viro
Maakunnat:  Itä-Virumaa
Kunnat:  Alutagusen kunta
Koordinaatit:  59°13′15″N, 27°34′54″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Mustajõen valuma-alue
Lasku-uoma:  Konsu kraavi
Järvinumero:  vee2027900
Mittaustietoja
Pinnankorkeus:  41 m
Pituus:  2,1 km
Leveys:  0,8 km
Rantaviiva:  7,501 km
Pinta-ala:  1,386 km²
Tilavuus:  0,0079 km³
Keskisyvyys:  5,8 m
Suurin syvyys:  10,2 m
Valuma-alue:  27 km²
 fiKonsu järv 
Konsu järv (myös Kontsu järv, Kontso järv, Konsa järv, Suur Kongojärv) on Virossa Alutagusen kunnassa Itä-Virumaalla sijaitseva luonnollinen järvi. Järvi sijaitsee Kurtnan järvialueella, joka muodostuu osittain Mustajõen valuma-alueella olevista 42 järvestä ja niiden ympäristöstä.
Maantietoa

Järven pinta-ala on 139 hehtaaria ja se on 2,1 kilometriä pitkä ja 850 metriä leveä. Järvellä on kaksi järviallasta, joita yhdistää 200 metriä leveä salmi. Sen laskuoja on Konsu kraavi, joka lähtee eteläisen järvialtaan itärannasta suoraksi kaivettuna kohti itää. Järveen laskee etelästä Lähteenpää jõgi ja Soompää kraavi, joka laskee ensin pieneen lampeen Peenjärv. Pohjoisesta laskee leveä Konsu-Raudi kanal, joka tuo Nõmmen järven, Särgjärven, Ahvenjärven ja Räätsman järven vesiä. Järven valuma-alueen laajuus on 27,0 neliökilometriä.
Järvi on luodattu ja sen keskisyvyys on 5,8 metriä ja suurin syvyys 10,2 metriä. Sen laskennalliseksi tilavuudeksi voidaan määrittää 0,0081 kuutiokilometriä eli 8,1 miljoonaa kuutiometriä . Rantaviivan pituus on 7,5 kilometriä ja pohjoisaltaan luoteisrannassa on asuinalue. Muuten ei rannoille ole rakennettu taloja.
Järven luokittelu ja ekologia

Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi  (vir. kalgiveeline miksotroofne tai kalgiveeline segatoiteline, KM). Silloin järven veden kalkkipitoisuus on joko keskikorkea tai korkea ja sen ravinnepitoisuudet ovat korkeat eli se on silloin lievästi rehevöitynyt. Järven  humuspitoisuus on myös suuri.
Aiheesta muualla

Kurtna järvestik (viroksi) (suom. Kurtnan järvisalue)
Go Girl Crazy!

| Go Girl Crazy! The Dictators |
| --- | --- | --- |

Studioalbumin tiedot
 Äänitetty : CBS, New York
 Julkaistu: 1975
 Formaatti: LP-levy
 Tuottaja(t): Murray Krugman, Sandy Pearlman
 Tyylilaji: rock, protopunk
 Kesto: 34.27
 Levy-yhtiö: Epic
The Dictatorsin muut studioalbumit
|   | Go Girl Crazy! 1975 |  Manifest Destiny 1977 |
Go Girl Crazy! on yhdysvaltalaisen The Dictators -yhtyeen esikoisalbumi. Se on julkaistu vuonna 1975 CBS-yhtiön alamerkillä Epic. Omien kappaleiden lisäksi albumilla on versio Sonny and Cher -duon ykköshitistä ”I Got You Babe” sekä ”California Sun”, jonka versioi myöhemmin Ramones albumillaan Leave Home. The Dictatorsin musiikillinen linja herätti hämmennystä koska se oli ”jonkinlainen parodiarockin ja uuden jyrinän risteymä”. Niinpä Epic Records sanoi sopimuksensa irti pari viikkoa albumin ilmestymisen jälkeen.
Levyn tuottivat Murray Krugman ja Sandy Pearlman, joiden aikaisempia yhteistyökumppaneita olivat olleet Blue Öyster Cult ja Pavlov’s Dog.
Go Girl Crazy! on äänitetty New Yorkissa CBS:n studiossa ja miksattu New Yorkissa The Record Plant -studiossa sekä St. Louisissa Kiel Auditoriumissa. Äänittäjä oli Tim Geelan apunaan Lou Waxman. Miksauksen on tehnyt Ed Sprigg. Nauhoitukseen on osallistunut myös Howie Lindeman.
Levykannen valokuvan on ottanut David Gahr. Graafisesta suunnittelusta ovat vastanneet Johnny Montana ja Gringo Huerta.
Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Kappaleet

The Next Big Thing – 4.18 (A. Shernoff)
I Got You Babe – 4.01 (säv. S. Bono)
Back to Africa – 3.33 (säv. A. Shernoff)
Master Race Rock – 4.12 (säv. A. Shernoff)
Teengenerate – 3.23 (säv. A. Shernoff))
California Sun – 3.02 (säv. M. Levy / H. Glover)
Two Tub Man – 4.05 (säv. A. Shernoff)
Weekend – 3.58 (säv. A. Shernoff)
(I Live for) Cars and Girls – 3.55 (säv. A. Shernoff)
Kappaleiden julkaisija on Sure Enough Tunes paitsi kappaleen 2 osalta Carlin Mus. Corp. ja 6 osalta Planetary-Nom (London) Ltd. / Robert Mellin Ltd.
Kokoonpano

Handsome Dick Manitoba – laulu
Adny Shernoff – basso, laulu
Ross "The Boss" FUNichello – soolokitara, laulu
Top Ten – rytmikitara (Pacemaker Guitar)
Stu Boy King – lyömäsoittimet
LP-levyn takakannessa on kuvat yhtyeen neljästä jäsenestä kommentteineen. Esimerkiksi Funichellon luonnehdinta itsestään on: Minulle määrä on laatua. Valokuvat on ottanut Roni Hoffman.
Kosketinsoittimia kappaleissa ”Teengenerate” ja ”Cars and Girls” soittaa Alan Glover.
Lisäksi nyrkkeilyn WWE-mestari Stan ”Corky” Stasiak kertoo sydämeen kohdistuvilla iskuilla tekemistään ”teloituksista”.
Great Hits, No. 5

| Great Hits, No>  5 Heino |
| --- | --- | --- |

Great Hits, No. 5
Studioalbumin tiedot
 Julkaistu: 1975
 Formaatti: LP-levy
 Tyylilaji: schlager
 Levy-yhtiö: EMI
Heino muut julkaisut
| Heino 2 (28 seiner grossen Erfolge) 1975 | Great Hits, No. 5 1975 | Heino und die lustigen Musikanten 1976 |
Great Hits, No. 5 on saksalaisen laulajan Heinon studio-albumi vuodelta 1975.
Kappaleet

Die schwarze Barbara
Griechischer Wein
Du bist die Rose vom Wörthersee
Das Alpenrosenlied
Es zogen auf sonnigen Wegen
Heimweh
Böhmerwald
Es ist nie zu spät für ein neues Leben
... und sie hieß Lulalei
Spanish Eyes
Paloma blanca
La Mer
Melancholie
Im Rosengarten
Junge, sag wie geht es dir
Weiße Rosen aus Athen
Great Falls (Montana)

Great Falls
Great Falls on kaupunki Montanan osavaltiossa, Yhdysvalloissa. Kaupunki kuuluu Cascaden piirikuntaan ja on sen hallintokaupunki. Great Falls on Montanan kolmanneksi suurin kaupunki ja vuonna 2000 siellä oli 56 690 asukasta. Asutusta Great Fallsin kaupungin alueelle alkoi saapua vuonna 1883 ja rautatieyhteyden se sai 1887.
Aiheesta muualla

Great Fallsin kaupungin kotisivu (englanniksi)
Wikimedia Commonsissa on kuvia tai muita tiedostoja aiheesta .
Hans Scharoun

Hans Scharoun (1966).
Philharmonie, 1963.
Bernhard Hans Henry Scharoun (20. syyskuuta 1893, Bremen – 25. marraskuuta 1972, Berliini) oli saksaslainen arkkitehti, joka suunnitteli muun muassa Berliinin filharmonikkojen konserttitalon (1963).
Scharoun kirjoitti ylioppilaaksi Bremerhavenissa 1912 ja opiskeli arkkitehtuuria Berliinin teknillisessä yliopistossa vuoteen 1914, saattamatta opintojansa koskaan loppuun. Hän osallistui 18-vuotiaana arkkitehtuurikilpailuun, jonka tavoitteena oli uudenaikaistaa bremerhavenilainen kirkko.
Scharoun pysyi kotimaassaan ”kolmannen valtakunnan” aikana ja suunnitteli muun muassa Haus Schminken Löbaussa (1933). Ainoa hänen suunnittelemansa rakennus Saksan ulkopuolella on Saksan suurlähetystö Brasiliassa. Osa merkittävistä töistä viimeisteltiin vasta Scharounin kuoleman jälkeen.
Scharounille myönnettiin Erasmus-palkinto vuonna 1970. Hän kuoli Berliinissä 1972.
Great Glen

Great Glen punaisella.
Great Glen (gaeliksi Gleann Mòr), tunnetaan myös nimillä Glen More ja Glen Albyn, on suuri lohkovajoama Skotlannissa. Se muodostaa sadan kilometrin pituudelta laaksoja Invernessistä Loch Linnheen. Great Glen jakaa Ylämaat ja Grampianvuoret toisistaan.
Great Glen on luonnollinen kulkureitti, jota on käytetty vuosituhansia. Nykyään sitä pitkin kulkevat Kaledonian kanava ja A82-maantie. Laaksoa seurailee myös suosittu vaellusreitti.
Vajoamaan on muodostunut useita järviä ja jokia, jotka ovat:
River Ness
Loch Dochfour
Loch Ness
River Oich
Loch Oich
Loch Lochy
River Lochy
Loch Linnhe
Aiheesta muualla

Kuvia tai muita tiedostoja aiheesta Great Glen Wikimedia Commonsissa
Great Ocean Road

| Great Ocean Road |
| --- | --- |

Maat:   Australia
Tieluokka:  Highway
Pituus:  243 km
Alkupiste:  Torquay
Reitti:  Anglesea Lorne Apollo Bay Port Campbell
Päätepiste:  Allansford (243 km)
Päällyste:  asfaltti
Great Ocean Road on 243 kilometriä pitkä tie Australian etärannikolla Victorian osavaltiossa, joka kulkee Torquayn kaupungista Allansfordiin.
Great Ocean Road rakennettiin vuosina 1919 – 1932 ensimmäisestä maailmansodasta palanneiden sotilaiden työllistämisprojektina.
Nykyään tie on matkailijoiden suosima, jonka varrella on lukuisia nähtävyyksiä sekä yöpymis- ja ruokailupaikkoja. Nähtävyyksistä tunnetuin on The Twelve Apostles eli merestä esiin työntyvät kalkkikivipaadet, joita kutsutaan kahdeksitoista apostoliksi. Osa Great Ocean Roadia kulkee pitkin Shipwreck Coasta, joka on saanut nimensä lukuisista haaksirikoista. Tien varrella on useita surffaukseen soveltuvia rantoja, joista tunnetuin on Bells Beach.
Great Ocean Road
Great Ocean Road Lornen eteläpuolella
Kaksitoista apostolia
Aiheesta muualla

Kuvia tai muita tiedostoja aiheesta Great Ocean Road Wikimedia Commonsissa
Kolmiulotteinen mallinnus

Kolmiulotteinen mallinnus tai 3D-mallinnus tarkoittaa tietokoneavusteista kolmiulotteista suunnittelua tietokoneen kuvaruudulla. Tuloksena syntyvää mallia käytetään taideteosten, talojen, laitteiden tai niiden osien valmistamiseen tai esimerkiksi virtuaalisena ympäristönä kolmiulotteista grafiikkaa sisältävissä videopeleissä tai elokuvissa. Mallinnukseen on lukuisia kaupallisia sekä vapaan lähdekoodin ohjelmia useisiin eri tarkoituksiin ja eri menetelmiin.
Yksinkertainen mallinnusprosessi.
Tietokonegrafiikassa sanotaan geometriseksi malliksi jotain mitä halutaan esittää näytöllä (kuten auto tai talo) ja matemaattiseksi malliksi fyysistä tai laskennallista prosessia (kuten valon heijastuminen kiiltävältä pinnalta).
Konkreettisen kappaleen mallinnus

Kolmiulotteinen malli toimii tuotteen tai teoksen hahmottamisen apuna tai itse tuotteen valmistuspohjana. Usein kolmiulotteista tietokonemallia käytetään NC-työstökoneiden ohjaamiseen ja siten virtuaalimallista voidaan luoda konkreettinen kappale esimerkiksi prototyyppiä tai tuotantoa varten. Uusin tekniikka kolmiulotteiseen mallintamisessa mahdollistaa kolmiulotteisen tulostuksen (3D-tulostus), jossa malli rakentuu 3D-tulostimen avulla esimerkiksi muovista. 3D-tulostimia, jotka tulostavat myös mm. metalleja, lasia, sokeria, betonia on jo markkinoilla ja suhteellisen edullisia tulostimia voi tehdä myös DIY-konseptilla omaan käyttöön.